इस बीच, एडीजी (कानून एवं व्‍यवस्‍था) आनंद कुमार ने मंगलवार को कहा कि मामले की जांच विशेष जांच टीम (SIT) से कराई जाएगी। इसके लिए SIT का गठन कर लिया गया है, जो सभी तरह के आरोपों की जांच करेगी। उन्‍होंने पोस्‍टमार्टम रिपोर्ट के आधार पर मौत की वजह 'सेप्टिसीमिया' बताया, जो घातक रक्‍त संक्रमण की स्थिति में होता है। पुलिस अधिकारी ने पोस्‍टमार्टम रिपोर्ट से जुड़े सवालों के जवाब में कहा कि ऐसा लगता है, पीड़ित को 'इंटरनल ब्‍लीडिंग' हुई थी।